Is daar 'n Toekoms Vir Die Witman in Suider Afrika? | SAUKRADIO.com
Die program is saamgestel deur artikels oor die toekoms van die witman in SA asook 'n klankbaan deur Karin Smith van RFSA oor die die houding van die regerende Party teenoor die witman, en laastens, artikels oor die jongste plaasmoorde en waarskuwings en raad oor hoe om jou eie lewe te red in die geval van aanvalle en nie in gevaar te stel nie.
Daar is 'n toekoms…
Daar is toekomshoop vir jong Afrikaanssprekendes in Suid-Afrika. Dit gaan egter nie op 'n skinkbord aangedra word nie en die tyd het aangebreek om hande te vat, vernuwend te dink en saam te werk om vir die Afrikaner 'n plek in sy geboorteland te waarborg.
Dit was die boodskap van dr. Pieter Mulder, leier van die Vryheidsfront Plus, aan studente van die Juventus-jeugvereniging in Pretoria. Juventis is 'n instansie wat christelike leierskap en waardes onder Afrikaanssprekende jong mense bevorder.
Dr. Mulder het gesê die Afrikaner is by verre die minderheid in hul land van geboorte en nie net sy taal en kultuur nie, maar sy oorlewing is onder druk. Die realiteit is dat hy alle werklike politieke mag verloor het. Die destydse Nasionale Party se onderhandelings-uitgangspunt was slegs die beskerming van individuele regte en geen grondregtelike waarborge is ingebou vir die beskerming van minderheidsgroepe nie.
Om hierdie redes het die tyd aangebreek dat veral jong Afrikaners moet soek na oplossings en daar is talle internasionale voorbeelde waar wel oplossings gevind kan word om minderheidsgroepe se voortbestaan en die handhawing van hul taal en kultuur te verseker.
"Die moderne tendens wêreldwyd is die erkenning van minderhede en hul regte. Lande soos Indië, Israel en Pakistan het onlangs selfs ministeries gestig om minderheidsgroepe se belange te behartig.
"Ons hoef nie die wiel van voor af te ontwerp nie, maar kan lesse leer van lande met soortgelyke probleme. Oplossings wat op ons van toepassing kan wees, kan ons oorneem en aanpas vir ons eie omstandighede. "Die Afrikaner sal sy eie toekoms moet skep en kan nie sy hoop op die regering of ander groepe plaas om hom te red nie.
"Genoeg mense moet opstaan vir minderheids- en selfbeskikkingsregte en hulle uitspreek teen druk en verswelging van die meerderheid voordat 'n regering aandag daaraan sal gee," het dr. Mulder gesê. Volgens hom is daar organisasies binne en buite die parlement nodig om druk op die regering te plaas. Dit sluit in 'n politieke partye asook 'n verskeidenheid burgerlike organisasies.
Dr. Mulder het verskeie voorbeelde genoem waar direkte gesprek op parlementêre vlak reeds 'n belangrike bydrae tot die Afrikaner se saak gelewer het. Hy het gewys op die belangrikheid om 'n koalisie te vorm met ander opposisie politieke partye en om so deel te wees van 'n koalisie wat 'n verkiesing kan wen.
"Ons vra 'n toekoms vir ons kinders en 'n regverdige bedeling vir almal in die land. Om passief daarop te wag, gaan nie werk nie. Ons het nie 'n keuse as om nederlae te gebruik as basis vir die bou van 'n beter toekoms nie," het dr. Mulder gesê. – Vaandel
Dit is tyd vir 'n toekoms visie
Die naïewe terug hunkering na die belofte van 'n reënboognasie deur die neo-verkramptes is verbasend. Mens sou dink dat die realiteite oor die afgelope bykans 20 jaar hierdie miete en die moontlike haalbaarheid daarvan reeds by uitstek onmoontlik verklaar het. Daar kan maar slegs tot een gevolgtrekking gekom word, die reënboog is terminaal en nie eens die afgod Mandela se toorkuns (magic) sal hom kan red nie. Om steeds vas te klou aan die "droom" van 'n reënboognasie, is dagdrome van 'n verlede wat nooit bestaan het nie. Die reënboogdroom, is immers niks anders as 'n nagmerrie. Daar kan nie langer in die verlede gelewe word nie.
Dit is tyd vir 'n toekoms visie. 'n Toekoms visie gebou op die realiteite van die hede en nie lugkastele en drome oor wat kon gewees het nie. Die realiteit van die hede is dat die meerderheid swart inwoners van Suid-Afrika, haat blankes bloot omdat ANC politici blankes voorhou as die versinningsbeeld van alles wat verkeerd is in Suid-Afrika. Veral deur die volgehoue ongekwalifiseerde veroordeling van apartheid vir alles wat verkeerd is met spesifieke klem op die leuen dat blankes deur die eeue swart mense in SA besteel het. Gevolglik maak hierdie swart rassiste nie onderskeid tussen Apartheid en blank nie, ook nie tussen Abel Malan en Tim du Plessis nie en nog minder tussen die Verkenners en Afriforum.
Die realiteit van die hede is, hierdie swart rassiste, is die produk van die miete van die reënboog Suid-Afrika, want aan hulle verwagtinge is nie voldoen nie en die skuld word gepak op die skouers van die witman. Daarom is daar sinnelose moordaanvalle op onskuldige drie jarige wit kinders. Daarom word weerlose oumense se vingers met snoeiskêre afgesny, daarom sing hulle "kill the Boer" en daarom wil hulle alles wat aan die witman behoort nasionaliseer. Of jou van du Plessis of Geldenhuys is, dit maak nie saak nie. Jy is wit, daarom het jy skuld aan Apartheid en daarom moet jy bloei vir wat NOU verkeerd is.
Die realiteit van die hede is, die witman in Suid-Afrika is op geleende tyd. Die prysenswaardige weerstandsaksies wat onder andere Afriforum dryf, koop slegs tyd, maar in die langtermyn stel dit slegs die kwade dag uit. 'n Sikofante houding van Afrikaner vernedering soos deur die Professor van Niekerks van die land, vererger die situasie deur dat dit regverdiging van die vernietiging van die Afrikaner te weeg bring.
Die enigste positiewe langtermyn oplossing, is territoriale selfbeskikking vir die Boere-Afrikaner, in 'n eie begrensde grondgebied. Laat ons dus ophou om in die verlede te leef, onrealisties drome te droom en eerder werk aan 'n positiewe, realistiese, toekoms gedrewe oplossing. Selfbeskikking.
Ben Geldenhuys – Vryburger
Ons speel 'n klankbaan deur Karin Smith van RFSA oor die situasie in SA
'n Plaasboer van Odendaalsrus, Jan Barnard (73) is deur terroriste vermoor.
Sy vrou, Corrie (72) het heelnag langs haar man se lyk om hulp geroep.
'n Plaaswerker het haar Vrydagoggend gevind. Die werker het ondersoek ingestel toe hy op die egpaar se dooie Duitse herdershond afgekom het.
Die werker het na die grootpad gehardloop en 'n geleentheid na die Harcos-eierplaas gevra van waar hulp ontbied is.
Die krag het laatmiddag met die swaar weer afgegaan en Jan het die kragopwekker aangeskakel. Om 21:00 het die opwekker gevrek en volgens inligting wat Corrie gegee het, het Jan gaan ondersoek instel. Hy is by die deur van die enjinkamer oorrompel en doodgeskiet.
Corrie het die skote gehoor en na buite gegaan waar sy ook aangeval is. Die aanvallers, het haar erg aangerand en in die been en heup geskiet. Almal het klapmusse aangehad en het geld en gewere geëis.
Die egpaar se selfone is ook gesteel en dit lyk of handwapens en kontant uit die kluis geneem is.
Vrystaat Landbou (VL) het in 'n verklaring gesê Jan Barnard was een van dié organisasie se lede in die Odendaalsrus-distrik.
Piet de Kock (40), 'n plaasbestuurder op 'n plaas tussen Nylstroom en Vaalwater in Noord-Transvaal is Vrydagmiddag deur terroriste vermoor.
'n ID-dokument van een van die moontlike terroriste is op die toneel opgetel.
De Kock het gaan ondersoek instel nadat verdagtes aan die een kant van die plaas Doringfontein opgemerk is. Hy het voor die tyd sy werkgewer daarvan in kennis gestel.
De Kock se liggaam is in bosse gevind met 'n skietwond agter sy oor.
Die polisie soek na twee verdagtes wat na bewering te voet gevlug het.- Vryburger
Laastens in die lig van die laaste 2 artikels kyk ek weereens na raad oor plaasveiligheid. Die slagoffers het hulle veilige fort nes baie van al die ander slagoffers – hulle huis verlaat om te gaan ondersoek instel wat buite aangaan.
Die waarskuwings word gereeld gemaak – MOENIE JOU HUIS VERLAAT NIE DIT IS WAT DIE AANVALLERS WIL Hê JY STEL JOUSELF EN JOU FAMILIE BLOOT AAN GEVAAR EN LOOP DIE RISIKO OM WREEDAARDIG GEMARTEL EN BRUTAAL VERMOOR TE WORD SOOS DIE SLAGOFFERS VAN DIE MEESTE AANVALLE. OF JY IN DIE STAD OP OP 'N PLAAS BLY indien jou krag afgaan of jy geluide buite hoor bly binne en ontbied hulp van buite af dit kan die verskil tussen lewe en dood beteken!
Die profiel van 'n Plaas aanvaller en die manier waarop hy toegang kry tot jou eiendom asook 'n gevalle studie wat gedoen was tov een van die plaas aanvalle deur die groep Plaasveiligheid.
Luister ook na: Donker dae vir die Witman: "Blanke" word nietig verklaar
« Die Wit Reus van Afrika Wat SA Onder Blanke Beheer Was, Is Dood…
Die Vloek van Self Verrykende Afrikaner Tref SAUK Radio. Neem Kennis dat Paul Joubert nie meer met SAUK verbonde is nie. »